ตลาดคลองผดุงฯคึกคัก! คนต่อคิวแลกเหรียญกษาปณ์ที่ระลึกแน่น
ประชาชนจำนวนมากมาเข้าคิวแลกเหรียญกษาปณ์ที่ระลึก หลังกรมธนารักษ์นำมาจ่ายแลกในงานตลาดคลองผดุงกรุงเกษม
29 ต.ค. 2565

ประชาชนจำนวนมากมาเข้าคิวแลกเหรียญกษาปณ์ที่ระลึก หลังกรมธนารักษ์นำมาจ่ายแลกในงานตลาดคลองผดุงกรุงเกษม
เมื่อวันที่ 1 ธ.ค. ประชาชนจำนวนมากได้เดินทางมารอเข้าคิวเพื่อแลกเหรียญกษาปณ์ที่ระลึก ที่กรมธนารักษ์นำออกจ่ายแลกในงานตลาดคลองผดุงกรุงเกษม ทำเนียบรัฐบาล  โดยมีเจ้าหน้าที่ทหารเข้ามาดูแลความเรียบร้อย   ซึ่งในช่วงเดือน ธ.ค. ระหว่างวันที่ 1-23 ธ.ค. นี้จะมีกระทรวงการคลังเป็นเจ้าภาพจัด  ซึ่งจะมีหน่วยงานภายใต้กระทรวงการคลังรวมถึงกรมธนารักษ์มาร่วมออกบูธ 
สำหรับเหรียญกษาปณ์ที่ระลึกที่กรมธนารักษ์เปิดแลกนั้น ประกอบด้วย เหรียญทองคำ ชนิดราคา 16,000 บาท ประเภทขัดเงา ราคาจำหน่าย 30,000 บาท  จัดทำขึ้นเพื่อเฉลิมพระเกียรติสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกมาร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 28 ก.ค. 2555    เปิดให้แลกวันละ 20 เหรียญ แลกได้คนละ 1 เหรียญ    เหรียญเงิน ชนิดราคา 800 บาท ประเภทขัดเงา ราคาจำหน่าย 1,600 บาท  เปิดให้แลกวันละ 20 เหรียญ  แลกได้คนละ 1 เหรียญ   ซึ่งในส่วนเหรียญ 2 ชนิดแรกนี้ กรมธนารักษ์ได้จำหน่ายส่วนของโควต้าสำหรับวันที่ 1 ธ.ค. 2558 หมดแล้ว  ประชาชนที่สนใจต้องมาแลกในวันถัดไป
เหรียญเงิน ชนิดราคา 800 บาท ประเภทขัดเงา ราคาจำหน่าย 1,600 บาท จัดทำขึ้นเนื่องในโอกาส 120 ปี พระปกเกล้าเจ้าอยู่หัว  ส่วนนี้เปิดให้แลกวันละ 40 เหรียญ  
ชุดเหรียญชนิดราคา 50 บาท ชุดละ 100 บาท ประกอบด้วย เหรียญ 7 รอบสมเด็จพระบรมราชินีนาถ  และ 5 รอบสมเด็จพระบรมโอรสาธิราชฯ 
ชุดเหรียญชนิดราคา 20 บาท ชุดละ 100 บาท  ประกอบด้วย เหรียญ 150 ปีกรมพระยาดำรงราชานิภาพ  เหรียญ 100 ปี การพยาบาลไทย  เหรียญ 120 ปี พระปกเกล้าเจ้าอยู่หัว   เหรียญ 150 พระพันวัสสาอัยยิกาเจ้า และ เหรียญ 50 ปี ฝนหลวงพระราชทาน
ชุดเหรียญชนิดราคา 10 บาท ชุดละ 50 บาท ประกอบด้วย เหรียญ 84 พรรษา เจ้าฟ้าเพชรรัตน์ เหรียญ 100 ปี กรมทหารม้าที่1 เหรียญกีฬาซีเกมส์ครั้งที่ 24 เหรียญ 100 ปี ร.ร.เสนาธิการทหารบก และ เหรียญ พระราชปิตุลาบรมพงศาภิมุข
ทั้งนี้ เวลา  13.30  น. วันนี้ พล.อ.ประยุทธ์ จันทร์โอชา นายกรัฐมนตรี ได้มอบหมายให้นายอภิศักดิ์ ตันติวรวงศ์ รมว.คลัง เป็นประธานในพิธี เปิดตลาดคลองผดุงกรุงเกษม ครั้งนี้จัดภายใต้ชื่องาน “คลังพัฒนาชาติตลาดคลองผดุงสร้างชีวิต เสริมสร้างเศรษฐกิจมั่นคง”